ברבי – הבובה שכבשה את העולם

ברבי – הבובה שכבשה את העולם (באנגלית: Tiny Shoulders: Rethinking Barbie, "כתפיים זעירות: לחשוב מחדש על ברבי") הוא סרט תיעודי אמריקאי, שמתאר את יצירתה, השפעתה התרבותית והאבולוציה במהלך עשרות שנים של בובת הפלסטיק ברבי שמיוצרת על ידי חברת מאטל. הסרט בוים, נכתב והופק על ידי אנדראה בלוגרונד נווינס, יחד עם הפקתה של קריסטן קרוקר ריילי. חברת ההפקה של הסרט היא Rare Bird Films. הקרנת הבכורה של הסרט הייתה בפסטיבל הסרטים טרייבקה ב-25 באפריל 2018, כאשר יומיים לאחר מכן, ב-27 באפריל, הסרט עלה לשירות הסטרימינג הולו. בישראל הסרט שודר לראשונה ב-4 במרץ 2019 בערוץ HOT8. אורך הסרט הוא כ-92 דקות. הסרט מתאר את המשבר בו נקלעו בשנים האחרונות בובת הפלסטיק ברבי וחברת מאטל שמייצרת אותה, לאחר שבמשך עשורים הבובה הייתה לאחד הסמלים האמריקאים הידועים והמצליחים בעולם. המשבר העיקרי הוא שהבובה ברבי, שהיא סמל מוגזם לאידיאל יופי בלתי סביר, כבר לא נרכשת על ידי ילדות במילניום החדש. הסרט מלווה גם את "פרויקט דון", פרויקט בו משנים את מידות הגוף של ברבי. ברבי מתוארת בסרט כיצירה מורכבת, מצד אחד הכוונות מאחוריה היו טובות, אך מצד שני היא נהייתה בובה שמסמלת סמל קפיטליסטי שמעודד צריכה והפרעות אכילה וייצוג יופי ותרבות צר. בסרט מציגים אביזרים ובובות ברבי ידועות מכל השנים, והוא כולל ראיונות עם גלוריה סטיינם, רוקסן גיי, פגי אורנשטיין, מקורבים למאטל, היסטוריונים תרבותיים ואחרים. שלוש משתתפות מרכזיות שמתראיינות בסרט הן: גלוריה סטיינם – פמיניסטית, עיתונאית ופעילת זכויות אדם יהודייה-אמריקאית רוקסן גיי – סופרת פמיניסטית אמריקאית פגי אורנשטיין – סופרת אמריקאית ב-27 ביולי 2017 הוכרז על הפקת הסרט על ידי Television Critics Association. בהכרזה נודע שהסרט יופץ בשירות הסטרימינג הולו בשנת 2018, ושהוא בפיתוחה של אנדראה בלוגרונד נווינס וחברת ההפקה שלה Rare Bird Films. עוד נודע שהסרט יופק גם על ידי קריסטן קרוקר ריילי ושהוא יכלול ראיונות עם גלוריה סטיינם, רוקסן גיי ופגי אורנשטיין. נווינס שיתפה שהרעיון להפיק את הסרט הגיע אליה לאחר שחברתה שעובדת במאטל אמרה לה "כמה היא מתרגשת ללכת לעבודה בכל יום כי היא הייתה עם חבורה של נשים חזקות ומעיינות, והתלבטה מי ברבי צריכה להיות עבור הדור הבא". ריילי שיתפה שלא היה קל לצלם את משרדי החברה, וש"נדרשו תשעה חודשים של משא ומתן" על מנת "להעביר את המצלמות העצמאיות שלנו דרך דלתות מרכז העיצוב". ב-5 באפריל 2018 הופץ קדימון הסרט, כאשר הקרנת הבכורה שלו הייתה בפסטיבל הסרטים טרייבקה ב-25 באפריל. יומיים לאחר ההקרנה בפסטיבל, ב-27 באפריל, הסרט עלה לשירות הסטרימינג. ב-9 במאי פורסם שנרכשו זכויות גלובליות להפצת הסרט על ידי אנטרטיינמנט ואן. ב-4 במרץ 2019 הסרט שודר בישראל בערוץ HOT8, לקראת ציון יום ה-60 לבובה. הסרט זכה לביקורות חיוביות מצד המבקרים. באתר "Rotten Tomatoes" הסרט מחזיק בציון אישור של 81% עם דירוג ממוצע של 7.2/10 על סמך 16 ביקורות. בקונצנזוס הביקורתי של האתר נרשם: "הרהור מתחשב על סטנדרטים של יופי ופמיניזם, [הסרט] חורג מעבר לתצפיות פלסטיות כדי ליצור בחינה אחידה של תפקידה של ברבי בתרבות הרחבה יותר". הצעצועים שעיצבו אותנו "ברבי – הבובה שכבשה את העולם", במסד הנתונים הקולנועיים IMDb (באנגלית) "ברבי – הבובה שכבשה את העולם", באתר Rotten Tomatoes (באנגלית) "ברבי – הבובה שכבשה את העולם", באתר Hulu סרטים (באנגלית) "ברבי – הבובה שכבשה את העולם", במסד הנתונים הקולנועיים KinoPoisk (ברוסית) קתרין ק' זארלה, ‏למה אופנת הברבי היא המגמה שנשים זקוקות לה כעת?, באתר גלובס, 8 בספטמבר 2022 שי שגב, חדש בטלוויזיה: שני, 04 במרץ 2019, באתר מגפון ניוז, 2 במרץ 2019 פטריק היפס, Hulu Dressing Up ‘Barbie’ Documentary For 2018 – TCA, באתר Deadline Hollywood‏, 27 ביולי 2017 קייט סטנהופ, Barbie Documentary Greenlighted at Hulu, באתר הוליווד ריפורטר, 27 ביולי 2017 לוריין עלי, The creators of ‘Tiny Shoulders: Rethinking Barbie’ on remaking America’s doll just before #MeToo, באתר לוס אנג'לס טיימס, 27 באפריל 2018 כריסטופר סטיפ, This Week In Trailers: Surfer: Teen Confronts Fear, New Town Utopia, Racer And The Jailbird, Tiny Shoulders: Rethinking Barbie, Granny Project, באתר Film/‏, 7 באפריל 2018 גורדון קוקס, Tribeca Film Festival Unveils 2018 Slate, באתר וראייטי, 7 במרץ 2018 דניאלה אלצ'יני, Liz Garbus’ “The Fourth Estate” to close Tribeca ’18, באתר Realscreen‏, 7 במרץ 2018 פיטר וייט, eOne Picks Up Global Rights To Hulu Feature Doc ‘Tiny Shoulders: Rethinking Barbie’, באתר Deadline Hollywood‏, 9 במאי 2018 ברבי – הבובה שכבשה את העולם, באתר Rotten Tomatoes